एग्ज़ीबीशन दी कमाई बोझै पाइयै फारूक बम्बई चली गेआ। उसी किश दिनें आस्तै अग्गें लंडन ते पैरिस बी जाना हा। उन्न मनजीत गी आखेआ जे ओह् पैरिस दा परतोइयै उसी बम्बई सद्दग। पर उन्न उसी फोन बी नेईं कीता। मजबूर होइयै मनजीत ने उसी आपूं फोन कीता, पर मिलेआ नेईं। केईं बारी फोन करने दे बाद जलै उदे कन्ने गल्ल होई तां इयां बझोआ जियां कुसै बखले म्हानूं कन्ने गल्ल कीती ऐ। मनजीत हरान होई। उसी लग्गा जे शिव ते शक्ति अलग अलग होई गे न, झित्थें पेइयै उन्ने फी बी मते बारी फारूक गी फोन कीता पर, फारुक कदें मिलेआ नेईं ते जे कदें मिली बी गेआ तां उन्न जख्म होर गैहरा करी ओड़ेआ।